সারভাইভাল হরর

সারভাইভাল হরর হলো হরর গেমসের একটি উপধারা। যদিও লড়াই গেমপ্লের অংশ হতে পারে, খেলোয়াড়কে সাধারণ অ্যাকশন গেমের তুলনায় কম নিয়ন্ত্রণে রাখা হয় সীমিত গোলাবারুদ বা অস্ত্র, স্বাস্থ্য, গতি এবং দৃষ্টিশক্তির মাধ্যমে, অথবা গেম মেকানিক্সে বিভিন্ন প্রতিবন্ধকতার কারণে। খেলোয়াড়কে নতুন এলাকায় প্রবেশের পথ খুলে দেওয়ার জন্য প্রয়োজনীয় জিনিসপত্র খুঁজে বের করতে হয় এবং ধাঁধা সমাধান করতে হয়। এসব গেমে শক্তিশালী ভয়ের উপাদান ব্যবহার করা হয়, যেমন অন্ধকার গোলকধাঁধার মতো পরিবেশ এবং শত্রুর অপ্রত্যাশিত আক্রমণ।

'সারভাইভাল হরর’ শব্দটি প্রথম ব্যবহৃত হয়েছিল ১৯৯৬ সালে রেসিডেন্ট ইভিল-এর মূল জাপানি সংস্করণের জন্য, যা প্রভাবিত হয়েছিল আগের কিছু হরর-থিমযুক্ত গেম দ্বারা—যেমন ১৯৮৯ সালের সুইট হোম  এবং ১৯৯২ সালের এলোন ইন দ্যা ডার্ক। এরপর থেকে এই নামটি একই ধরনের গেমের জন্য ব্যবহৃত হয়েছে এবং পূর্ববর্তী কিছু শিরোনামের ক্ষেত্রেও পরবর্তীতে প্রয়োগ করা হয়েছে। ২০০৫ সালে রেসিডেন্ট ইভিল ৪ প্রকাশের মাধ্যমে এই ধারাটি অ্যাকশন গেম এবং প্রচলিত ফার্স্ট-পারসন ও থার্ড-পারসন শুটার গেমের আরও বৈশিষ্ট্য অন্তর্ভুক্ত করতে শুরু করে। এর ফলে গেম সাংবাদিকরা প্রশ্ন তুলেছেন, দীর্ঘদিনের সারভাইভাল হরর ফ্র্যাঞ্চাইজিগুলো এবং সাম্প্রতিক ফ্র্যাঞ্চাইজিগুলো কি এই ধারাকে ত্যাগ করে ‘অ্যাকশন হরর’ নামে পরিচিত একটি স্বতন্ত্র ধারায় প্রবেশ করেছে কিনা।

২০১৯ সালে রেসিডেন্ট ইভিল ২ রিমেক প্রকাশের পর থেকে বেশ কয়েকজন সাংবাদিক ও সমালোচক বর্তমান সময়কে সারভাইভাল হরর ধারার জন্য এক ধরনের ‘পুনর্জাগরণ’ হিসেবে বর্ণনা করেছেন। তারা উল্লেখ করেছেন যে নতুন শিরোনামগুলোর পাশাপাশি সাইলেনট হিল ২ এর মতো ক্লাসিক গেমের রিমেকও আবার জনপ্রিয়তা অর্জন করেছে।

 তথ্যসূত্র